- Matiu
- <
- 3
- >

3
Zon Gumgi Ruai Guma Fhe Bakɨme buni vhuuiŋ bun nzuai.
Mak 1.2-8; Ruk 3.1-18; Zon 1.19-28
1 Mk 1.4; 1.15; Ru 3.2-3; Zo 1.28Zisas niamuuŋ ana tegim, ana kha nuianan hɨgap ki tugen, mpari mbari vhɨzgim, Zon Gumgi Ruai guma zav Zudian fhain gumgi ki fhuv ŋanen zɨgap, Fhe Bakɨme buni vhuuiŋ bun nzuai. 2 Mt 4.17; Mk 1.15Ana Fhe Bakɨme buni vhuuiŋ bun nzuav khaŋ nzuai, “Nde mba mbui tɨvi mbatɨgi thamthav ndavi domdorɨri. Fhe Bakɨme wo gumgi gu mbigi ganɨri mbe ana piin kɨrga tuk han mbarigi.” 3 Ais 40.3; Mk 1.3; Ru 1.76; Zo 1.23Zon, ana mba fhum Fhe Bakɨme kamthooŋ guma Aisaia bun suaŋgi guma ma. Fhe Bakɨme kamthooŋ guma Aisaia, ana bun nzuav khaŋ suaŋgi, “Guma the gumgi ki fhuv ŋanen kɨv khaŋ suanga, ‘Nde Fhe Bakɨme suaŋv tuavi muuŋri. Nde ana suaŋv tuavir muuŋrim, nta thɨgar maaŋri.’ ”
4 1 Sml 14.25-26; Sek 13.4; Mk 1.6Zon Gumgi Ruai Guma kameran nderar muuŋgi shagi sharav, rerar wo vhaa rɨgi. Ana kuambogi gum gumgi reri phooŋ pi. 5 Ana mba tugen mba gumgi ki fhuv ŋanen hɨga kaav nzuaim, mba Zerusareman ki gumgi gu mbigi, mba Zudian ki gumgi gu mbigi zam, mba Zordan mbɨ gaar han ki ŋgui, mbe za zav Zon gumgi ruai guman han zi. 6 Mbe ana han zav, wari wo muuŋgi tɨvi mbatɨgi bun ana nzuaim, Zon Zordan mbɨn mbe ruai.
7 Mt 12.34; 23.33; Ru 3.7; Ro 5.9; 1 Te 1.10Mbe zim, Zon Fherasiŋ vhɨrve gum Sadusiŋ vhɨrve garim, mbe vhɨra wari ruar zav zim, ana khaŋ mbe nzuai, “Nde kuruga mbatɨk tegi tari ma. Fhe Bakɨme nde nzuav ndav shigi, ana guigira muumbara mbatɨgar nden muuŋgirga. The nde suaŋgi, nde mba nden hɨr za mbui tuga mbatɨga ŋkɨɨav regɨrie? 8 Nde maaŋ muuŋgip guigira ndavi domdorgip, nden tɨvi guigira ndavi domdorgi tɨvara muuŋrim, mbe gangip kaŋgirga nde guigira ndavi domdorgi. 9 Zo 8.33; FG 13.26; Ro 2.28-29; 4.1; 4.11-12; 4.16Nde kha ndɨkndɨgar warir muuŋ thari, ‘Abraham ana nzan nzɨk ma.’ Gu guigira nde nzuai, Fhe Bakɨme vuzvuk ma, ana vuzvugirga, ana kha ŋkɨɨar muuŋgirga, Abrahaman nzɨgi hegɨrga. 10 Mt 7.19; Ru 13.6-9; Zo 15.6Nde mbarara! Ntigem tuik khira ndɨrir ki, vhɨgi vhuuiŋ mbai fhuv khira, mbe zam nta kɨv, nta fuv, vhava suegɨrga.
11 Ais 4.4; Mal 3.2; Zo 1.26-27; 1.33; FG 1.5; 2.3-4; 1 Ko 12.13“Gu nde ndavi domdorgi ne nzuav, gu mbɨn nde ruai. Na zɨn zi guma, ana ŋkasŋka guigira na kambarigi. Gu guman vhuuŋ fhuvara. Gu vhɨra ana ŋkari shariveni ndirga tuktɨgi fhuvara. Ana zɨv Fhe Bakɨmen Ŋina Ŋaar gum vhavar nde ruarga. 12 Mal 3.3; 4.1; Mt 13.30Ana bigi heei farve khɨga zi. Ana zɨv, mba wit heeŋv, mba wit mbatɨgi ana nta fusurga. Ana nta heeŋv, wit vhuuiŋ, ana nta ndiv wo wit vhuuiŋ vhui phena vhov, mba wit mbatɨgi, ana nta fuv, zazera mbara muuŋgiap shiav ki vhava suegɨrga.”
Zon Gumgi Ruai Guma Zisas ruagi.
Mak 1.9-11; Ruk 3.21-22
13 Zon Gumgi Ruai Guma mba gumgi gu mbigi ruai tugivigen, Zisas Gariri kegap, Zordan mbɨn vui. Ana vov, Zon han vugap wo ruar zav Zon Gumgi Ruai Guma ga nzuai. 14 Zon ana thɨvɨr zav khaŋ ana nzuai, “Gu, ndu na ruarga. Ndu ram muuŋgiap wo ruar zav na han zi?” 15 Ana maaŋ nzuaim, Zisas ana ŋgarkarav, khaŋ ana nzuai, “Mbara muuŋ, ndu ntigem gu nzuai kameŋ, ndu ne zɨn ŋgɨri. Ndu maaŋ muuŋgirga, ŋka mba Fhe Bakɨme muun zav suaŋgi buni, ŋka za nta zɨn vui.” Ana maaŋ suaŋgim, Zon ana suaŋgi kameŋ zɨn vui.
16 Ais 11.2; Mk 1.10; Ru 3.22; Zo 1.32-33Zon Zisas suaŋgi kameŋ zɨn vov Zisas ruagi. Zon Zisas ruagim, ana mbɨ thav kɨrar hɨgap, bɨra thɨvar ndavra thagim, buip fhogim, Fhe Bakɨmen Ŋina Ŋaar fhomne gegap ana han zeri. 17 Stt 22.2; Sng 2.7; Ais 42.1; Mt 12.18; 17.5; Mk 1.11; Ru 9.35; Zo 12.28; 2 Pi 1.17Ana ana han zerim, guma mbe kamthooŋ buivar kav khaŋ nzuai, “Khe nan Kam ma. Gu guigira ana vuzvugi. Na ndav vhee ana ndikndigi.”

- Matiu
- <
- 3
- >

3:1 Mk 1.4; 1.15; Ru 3.2-3; Zo 1.28

3:2 Mt 4.17; Mk 1.15

3:3 Ais 40.3; Mk 1.3; Ru 1.76; Zo 1.23

3:4 1 Sml 14.25-26; Sek 13.4; Mk 1.6

3:7 Mt 12.34; 23.33; Ru 3.7; Ro 5.9; 1 Te 1.10

3:9 Zo 8.33; FG 13.26; Ro 2.28-29; 4.1; 4.11-12; 4.16

3:10 Mt 7.19; Ru 13.6-9; Zo 15.6

3:11 Ais 4.4; Mal 3.2; Zo 1.26-27; 1.33; FG 1.5; 2.3-4; 1 Ko 12.13

3:12 Mal 3.3; 4.1; Mt 13.30

3:16 Ais 11.2; Mk 1.10; Ru 3.22; Zo 1.32-33

3:17 Stt 22.2; Sng 2.7; Ais 42.1; Mt 12.18; 17.5; Mk 1.11; Ru 9.35; Zo 12.28; 2 Pi 1.17

© 2001-2004 PBT